CELEX: C2005/182/23
Language: hu
Date: 2005-07-23 00:00:00
Title: A Bíróság ítélete (harmadik tanács) 2005. május 26. a C-498/03. sz. (a VAT and Duties Tribunal, London előzetes döntéshozatal iránti kérelme) Kingscrest Associates Ltd, Montecello Ltd kontra Commissioners of Customs and Excise ügyben (Hatodik HÉA-irányelv – A 13. cikk A. része (1) bekezdésének g) és h) pontja – Adómentes ügyletek – A szociális gondozással és a szociális biztonsággal szorosan összefüggő szolgáltatások – A gyermek- és ifjúságvédelemmel szorosan összefüggő szolgáltatások – Az érintett tagállam által karitatív jellegűnek elismert, nem közintézménynek minősülő intézmények által végzett szolgáltatások – Nyereségszerzésre törekvő magánjogi jogalany – A karitatív jelleg fogalma)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/12
            
         
      A BÍRÓSÁG ÍTÉLETE
   
   (harmadik tanács)
   2005. május 26.
   a C-498/03. sz. (a VAT and Duties Tribunal, London előzetes döntéshozatal iránti kérelme) Kingscrest Associates Ltd, Montecello Ltd kontra Commissioners of Customs and Excise (1) ügyben
   (Hatodik HÉA-irányelv - A 13. cikk A. része (1) bekezdésének g) és h) pontja - Adómentes ügyletek - A szociális gondozással és a szociális biztonsággal szorosan összefüggő szolgáltatások - A gyermek- és ifjúságvédelemmel szorosan összefüggő szolgáltatások - Az érintett tagállam által karitatív jellegűnek elismert, nem közintézménynek minősülő intézmények által végzett szolgáltatások - Nyereségszerzésre törekvő magánjogi jogalany - A karitatív jelleg fogalma)
   (2005/C 182/23)
   Az eljárás nyelve: angol
   A C-498/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a VAT and Duties Tribunal (London [Egyesült Királyság]) a Bíróságnál 2003. november 26-án nyilvántartásba vett 2003. június 10-i végzésével az előtte a Kingscrest Associates Ltd, Montecello Ltd és a Commissioners of Customs & Excise között folyamatban lévő eljárásban terjesztett elő, a Bíróság (harmadik tanács), tagjai: A. Rosas tanácselnök, A. Borg Barthet, A. La Pergola, J. Malenovský és A. Ó. Caoimh (előadó) bírák; főtanácsnok: D. Ruiz-Jarabo Colomer; hivatalvezető: L. Hewlett vezető tisztviselő, 2005. május 26-án meghozta ítéletét, amelynek rendelkező része a következő:
   
               1)
            
            
               A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 13. cikke A. része (1) bekezdésének g) és h) pontjának angol változatában szereplő „charitable” kifejezés a közösségi jog autonóm fogalma, amelyet az irányelv összes nyelvi változatának figyelembevételével kell értelmezni.
            
         
               2)
            
            
               A 77/388 hatodik irányelv 13. cikke A. része (1) bekezdésének g) és h) pontjában említett „az érintett tagállam által karitatív jellegűnek elismert intézmények” fogalom nem zárja ki a nyereségszerzésre törekvő magánjogi jogalanyokat.
            
         
               3)
            
            
               A nemzeti bíróságnak kell eldöntenie, tekintettel többek között az egyenlő bánásmód és az adóügyi semlegesség elvére, valamint figyelembe véve a kérdéses szolgáltatások tartalmát és a nyújtásuk feltételeit, hogy a 77/388 hatodik irányelv 13. cikke A. része (1) bekezdésének g) és h) pontjában előírt adómentességek szempontjából egy olyan magánjogi jogalany karitatív jellegű intézménynek való elismerése, amely nyereségszerzésre törekszik, és ezért nincs „charity” jogállása a belső jog szerint, túllépi-e a tagállamok számára az e rendelkezések által az ilyen elismerésre biztosított mérlegelési jogkört.
            
         
      (1)  HL C 21., 2004.1.24.